  Виталий Пронин Йылпумъяськиз шаерысьтымы дышетӥсьёс пӧлын ялэм "Удмуртиысь педагог-2014" ӵошатскон. Со ортчиз республикаысьтымы Дышетонъя но наукая министерство кичӧлтэмъя. Конкурслэн финалаз пыриськизы Удмуртилэн пӧртэм сэрегъёсысьтыз вуэм 35 пала дышетӥсьёс, воспитательёс, вожатойёс: соос учкисьёсты тодматӥзы пиналъёсты дышетон амалъёсынызы. Азьпал радэ потӥз но "Удмуртиысь педагог" нимез туэ басьтӥз Воткинскысь лицейысь англи кылъя дышетӥсь Юлия Девятых. Ӵошатсконэ пыриськемъёс синпель кузьымъёсын пусъемын.Наталья Седова Туспуктэм: chelsi.ru Теги: дышетон конкурс  